ai4bharat/Pralekha huggingface dataset:
பிரதமர் அலுவலகம்
குஜராத் மாநிலம் அம்பாஜியில் பல்வேறு வளர்ச்சித் திட்டங்கள் தொடக்க விழாவில் பிரதமர் ஆற்றிய உரையின் முக்கிய அம்சங்கள்
ஜெய் மா அம்பே!
இந்த நாளில் நாம் அன்னையின் ஐந்தாவது அம்சமாகிய மாதா ஸ்கந்தமாதாவை நாம் வணங்குகிறோம். இந்த மங்கலகரமான தினத்தில், மாதா அம்பேயைத் தரிசித்து, அருளைப் பெறும் பாக்கியத்தை நான் பெற்றுள்ளேன். எப்போதெல்லாம் இங்கு வருகிறோமோ, அப்போதெல்லாம் புதிய சக்தி கிடைக்கிறது. அந்த உணர்வுடன் இங்கிருந்து திரும்பிச் செல்கிறோம். இந்த முறை இங்கு நான் வந்திருக்கும் நேரத்தில், நாடு புதிய இந்தியாவை உருவாக்க உறுதி பூண்டுள்ளது. அடுத்த 25 ஆண்டுக்குள் இந்தியாவை வளர்ந்த நாடாக உருவாக்க 130 கோடி மக்களும் உறுதி பூண்டுள்ளனர். அன்னை அம்பாவின் அருளுடன் இந்த உறுதியை செயல்படுத்தும் வலிமையை நாம் பெறுவோம்.
சகோதர, சகோதரிகளே,
இந்தியாவில் பெண்களுக்கு வழங்கப்படும் மரியாதை மிகவும் எளிதாக தோன்றலாம். பிற நாடுகளைப் போல அல்லாமல் மகளிர் சக்தி என்பது நமது கலாச்சாரத்தில் வேரூன்றி இருக்கிறது. இருந்த போதும் பெண்களுக்கு நிதி சம்பந்தமான விஷயங்கள் போன்றவற்றில் வரையறுக்கப்பட்ட உரிமைகள் மட்டுமே இருந்தது. பல்வேறு வீட்டு வசதி திட்டங்களின் கீழ் பெரும்பாலான வீடுகள் பெண்களின் பெயரிலோ அல்லது அவர்களது பெயரும் சேர்த்தோ இருப்பதன் மூலம் இந்த நிலை சரி செய்யப்பட்டிருக்கிறது. மூன்று கோடிக்கும் அதிகமான வீடுகள் கட்டி முடிக்கப்பட்டு ஏழை குடும்பங்களுக்கு வழங்கப்பட்டுள்ளன.
சுமார் 80 கோடி மக்களுக்கு நிவாரணம் அளிக்கும் இலவச ரேஷன் பொருட்கள் திட்டத்தை இந்த பண்டிகை காலத்தில் நீட்டிப்பதற்காக மத்திய அரசு ரூ. 4 லட்சம் கோடி செலவிட்டுள்ளது. 2014-ஆம் ஆண்டிற்கு பிறகு இந்தியாவில் வசிக்கும் பெண்களின் வாழ்க்கை அம்சங்கள் ஒவ்வொன்றும் கருத்தில் கொள்ளப்படுவதோடு, நாட்டின் வளர்ச்சிப் பயணத்தில் அவர்கள் உந்து சக்தியாக மாறி இருக்கின்றனர். மத்திய அரசின் முக்கிய திட்டங்கள் அனைத்திலும் மகளிர் சக்தியே மையமாக இருப்பதை நீங்கள் காணலாம். கழிவறைகள், எரிவாயு இணைப்புகள், வீடு தோறும் குடிநீர், மக்கள் நிதி கணக்குகள், முத்ரா திட்டத்தின் கீழ் உத்தரவாதம் அல்லாமல் கடன் போன்ற திட்டங்களில் மேற்கொள்ளப்படும் பணிகளில் நீங்கள் இதனைக் காணலாம். இன்று தொடங்கப்பட்ட திட்டங்களால் விவசாயிகள், பெண்கள் மற்றும் இளைஞர்கள் பெருமளவில் பயனடைவார்கள் என்பதில் எனக்கு நம்பிக்கை உள்ளது.
வளர்ச்சி மற்றும் முன்னேற்றத்தின் புதிய உச்சங்களை நாம் அடையவேண்டும். அடுத்த 25 ஆண்டுகளில் நமக்கு அளப்பரிய வாய்ப்புகள் உள்ளன. இன்று, உலகம் முழுவதும் உள்ள மக்கள் இந்தியாவின் பால் ஈர்க்கப்படுகின்றனர். இந்த வாய்ப்பை நாம் நழுவ விடலாமா? எனவே, நாம் கடினமாக உழைப்பதுடன், வளர்ச்சி சார்ந்த பணிகளில் கவனம் செலுத்த வேண்டும். அனைவரும் ஒன்றிணைந்து முன்னேற வேண்டும். இந்தவிதமான முன்னேற்றத்தை அடைய உங்களுக்கு ஏராளமான ஆதரவு எப்போதும் கிடைக்கும். இதுதான் எனது வலிமை, இதுதான் எனது செல்வம். உங்களது ஆசி, நாம் முன்னேற ஊக்கமளிக்கும். நன்றி!
பொறுப்பு துறப்பு; இது பிரதமர் உரையின் தோராயமான மொழிபெயர்ப்பு. மூல உரை இந்தியில் நிகழ்த்தப்பட்டது
ஊரக வளர்ச்சி அமைச்சகம்
தீன் தயாள் அந்த்யோதயா திட்டம்- தேசிய ஊரக வாழ்வாதார இயக்கம். மகளிர் சுய உதவிக் குழுக்களின் உறுப்பினர்களுக்கு ஓவர் டிராப்ட் வசதி தொடக்கம்
நாடு சுதந்திரம் அடைந்ததன் 75 ஆவது ஆண்டைக் கொண்டாடும் அமிர்தப் பெருவிழாவையொட்டி, தீன்தயாள் அந்த்யோதயா திட்டம்- தேசிய ஊரக வாழ்வாதார இயக்கம் டிசம்பர் 18-ந் தேதி சிறப்பு விளக்கவுரை நிகழ்ச்சிக்கு ஏற்பாடு செய்திருந்தது. வங்கிகளின் மூத்த அதிகாரிகள், மாநில ஊரக வாழ்வாதார இயக்கத்தின் உயர் அதிகாரிகள் இதில் கலந்து கொண்டனர்.
இந்த நிகழ்ச்சியின் ஒரு பகுதியாக, இத்திட்டத்தின் கீழ், மகளிர் சுய உதவிக்குழுக்களின் உறுப்பினர்களுக்கு ரூ.5,000 வரை ஓவர் டிராப்ட் வழங்கும் வசதி தொடங்கி வைக்கப்பட்டது. ஊரக வளர்ச்சி துறை செயலாளர் திரு. நாகேந்திர நாத் சின்ஹா இதனைத் தொடங்கி வைத்தார். இத்திட்டத்தின் கீழ், சுமார் 5 கோடி மகளிர் சுய உதவிக்குழு உறுப்பினர்கள் பயனடைவார்கள் என்று மதிப்பிடப்பட்டுள்ளது.
மேலும் விவரங்களுக்கு ஆங்கில செய்திக்குறிப்பை காணவும்: https://www.pib.gov.in/PressReleasePage.aspx?PRID=1785274
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
"தேசிய பால் தினத்தை" நவம்பர் 26, 2021 அன்று கால்நடை பராமரிப்பு மற்றும் பால்வளத் துறை கொண்டாடுகிறது, அமைச்சர்கள் திரு ருபாலா, டாக்டர் எல் முருகன் பங்கேற்கிறார்கள்
இந்தியாவின் பால் மனிதர் என்று போற்றப்படும் டாக்டர் வர்கீஸ் குரியனின் நூற்றாண்டை குறிக்கும் வகையில் "தேசிய பால் தினத்தை" நவம்பர் 26, 2021 அன்று கால்நடை பராமரிப்பு மற்றும் பால்வளத் துறை கொண்டாடுகிறது.
மத்திய அமைச்சர் திரு பர்ஷோத்தம் ருபாலா, இணை அமைச்சர்கள் டாக்டர் எல் முருகன் மற்றும் திரு சஞ்சீவ் குமார் பல்யான் உள்ளிட்டோர் இதில் பங்கேற்கிறார்கள்.
குஜராத்தின் ஆனந்தில் உள்ள தேசிய பால்வள மேம்பாட்டு வாரிய வளாகத்தில் அமைந்துள்ள டி கே படேல் ஆடிட்டோரியத்தில், காலை 10:00 மணி முதல் மதியம் 2.00 மணி வரை இந்நிகழ்ச்சி நடைபெறவுள்ளது.
தேசிய பால்வள மேம்பாட்டு வாரியம் மற்றும் டாக்டர் குரியனால் உருவாக்கப்பட்ட இதர நிறுவனங்களுடன் இணைந்து இந்த நிகழ்வை கால்நடை பராமரிப்பு மற்றும் பால்வளத் துறை ஏற்பாடு செய்கிறது. விடுதலையின் அமிர்த மகோத்ஸவத்தின் ஒரு பகுதியாக நடைபெற்று வரும் ஐகானிக் வாரக் கொண்டாட்டம் தேசிய பால் தினக் கொண்டாட்டத்துடன் நிறைவடையும்.
விழாவில் கலந்து கொள்ளும் கால்நடை வளர்ப்பு மற்றும் பால்வளத்துறை அமைச்சர் திரு பர்ஷோத்தம் ரூபாலா, நாட்டு மாடு/எருமை இனங்களை வளர்க்கும் சிறந்த பால் பண்ணையாளர், சிறந்த செயற்கை கருவூட்டல் தொழில்நுட்ப வல்லுநர் மற்றும் சிறந்த பால் கூட்டுறவு சங்கம்)/ பால் உற்பத்தியாளர் உள்ளிட்ட விருதுகளை வென்றவர்களுக்கு தேசிய கோபால் ரத்னா விருதுகளை வழங்குகிறார்.
குஜராத்தின் தாம்ரோட் மற்றும் கர்நாடகாவின் ஹெசர்கட்டாவில் ஐவிஎஃப் ஆய்வகத்தை திறந்து வைப்பதோடு, ஸ்டார்ட்-அப் கிராண்ட் சேலஞ்ச் 2.0-ஐயும் அவர் தொடங்கி வைப்பார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1774954
பிரதமர் அலுவலகம்
ஜெர்மனியின் முனிச்சில் இந்திய சமூகத்தினருடன் பிரதமர் கலந்துரையாடல்
ஜெர்மனியின் முனிச்சில் உள்ள ஆடி டோமில் இந்திய சமூகத்தினரிடையே பிரதமர் திரு நரேந்திர மோடி உரையாற்றி, அவர்களுடன் கலந்துரையாடினார். ஜெர்மனியில் வசிக்கும் ஆயிரக்கணக்கான துடிப்புமிக்க இந்திய சமூகத்தைச் சேர்ந்த மக்கள் இந்த நிகழ்ச்சியில் பங்கேற்றனர்.
இந்தியாவின் வளர்ச்சிப் பயணத்தை எடுத்துரைத்த பிரதமர், நாட்டின் வளர்ச்சித் திட்டத்தை மேலும் மேம்படுத்துவதற்காக அரசு மேற்கொண்டு வரும் பல்வேறு முன்முயற்சிகளையும் குறிப்பிட்டார். இந்தியாவின் வெற்றிப் பயணத்தை உலகிற்கு எடுத்துரைப்பதிலும், இந்த வெற்றியின் தூதர்களாக செயல்படுவதிலும் வெளிநாடுகளில் வசிக்கும் இந்தியர்களின் பங்களிப்பை, பிரதமர் பாராட்டினார்.
சுகாதாரம் மற்றும் குடும்ப நலத்துறை அமைச்சகம்
இந்தியாவில் கொவிட் பாதிப்பு தொடர்ந்து சரிவு
இரண்டு மாதங்களுக்குப் பிறகு, இந்தியாவில் கொரோனா தொற்றினால் கடந்த 24 மணி நேரத்தில் பாதிக்கப்பட்டோரின் எண்ணிக்கை 1,14,460 ஆகக் குறைந்துள்ளது. இதையடுத்து, தொடர்ந்து 10-வது நாளாக அன்றாட புதிய பாதிப்புகள் இரண்டு லட்சத்திற்கும் கீழ் பதிவாகியுள்ளது.
நம் நாட்டில் கொவிட் தொற்றுக்குத் தற்போது சிகிச்சை பெறுவோரின் எண்ணிக்கை தொடர்ந்து கணிசமாக சரிந்து, தற்போது 14,77,799 ஆக உள்ளது. இது, நாட்டில் ஏற்பட்ட மொத்த பாதிப்பில் வெறும் 5.13 சதவீதமாகும். இந்த எண்ணிக்கை 6-வது நாளாக 20 லட்சத்திற்கும் குறைவாக ஏற்பட்டுள்ளது.
சிகிச்சை பெறுவோரின் எண்ணிக்கையில் கடந்த 24 மணி நேரத்தில் 77,449 சரிந்துள்ளது.
தொடர்ந்து 24-வது நாளாக புதிய பாதிப்புகளை விட தினசரி குணமடைவோரின் எண்ணிக்கை அதிகரித்து வருகிறது. கடந்த 24 மணி நேரத்தில் 1,89,232 பேர் குணமடைந்து வீடு திரும்பியுள்ளார்கள்.
கடந்த 24 மணி நேரத்தில் புதிதாகத் தொற்றுக்கு ஆளானவர்களை விட கூடுதலாக 74,772 பேர் குணமடைந்தனர்.
இதுவரை மொத்தம் 2,69,84,781 பேர் கொவிட்-19 தொற்றிலிருந்து குணமடைந்துள்ளனர். இதன்படி குணமடைந்தவர்களின் விழுக்காடு 93.67 சதவீதமாக அதிகரித்துள்ளது.
கடந்த 24 மணி நேரத்தில் 20,36,311 பரிசோதனைகளும், இந்தியாவில் இதுவரை மொத்தம் 36,47,46,522 பரிசோதனைகளும் மேற்கொள்ளப்பட்டுள்ளன.
வாராந்திர தொற்று உறுதி விழுக்காடு 6.54 சதவீதமாகவும், தினசரி தொற்று உறுதி வீதம் 5.62 சதவீதமாகவும் பதிவாகியுள்ளது. தொடர்ந்து 13 நாட்களாக இந்த எண்ணிக்கை 10 சதவீதத்திற்கும் குறைவாக உள்ளது.
நாடு தழுவிய தடுப்பூசித் திட்டத்தின் கீழ் இதுவரை 23.13 கோடி தடுப்பூசிகளும், கடந்த 24 மணி நேரத்தில் 33,53,539 தடுப்பூசிகளும் செலுத்தப்பட்டுள்ளன.
இன்று காலை 7 மணிக்குக் கிடைத்த முதற்கட்ட தகவலின்படி, மொத்தம் 32,42,503 முகாம்களில் 23,13,22,417 தடுப்பூசிகள் போடப்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1724874
---
(
சாலைப் போக்குவரத்து மற்றும் நெடுஞ்சாலைத்துறை அமைச்சகம்
பிஎஸ் VI வாகனங்களில் மறுசீரமைப்பு தொடர்பான அறிவிக்கை வெளியீடு
மத்திய சாலைப் போக்குவரத்து மற்றும் நெடுஞ்சாலைத் துறை அமைச்சகம், பிஎஸ் எனப்படும் பாரத் ஸ்டேஜ்-VI கேசோலின் வாகனங்களில் சிஎன்ஜி மற்றும் எல்பிஜி உபகரணத்தை பொருத்துவது, 3.5 டன்னுக்கும் குறைவான வாகனங்களில் டீசல் என்ஜின்களுக்கு பதிலாக சிஎன்ஜி/எல்பிஜி என்ஜின்களை பொருத்துவது தொடர்பான அறிவிக்கையை கடந்த 11 ஆம் தேதியிட்டுள்ளது.
இப்போது வரை, பிஎஸ் IV உமிழ்வு விதிமுறைகளை பின்பற்றும் மோட்டார் வாகனங்களில் சிஎன்ஜி மற்றும் எல்பிஜி என்ஜின்களை பொருத்த அனுமதிக்கப்பட்டுள்ளது.
பாதுகாப்பு அமைச்சகம்
உள்நாட்டிலேயே தயாரிக்கப்பட்ட பால அமைப்பு இந்திய இராணுவத்தில் இணைக்கப்பட்டது
தற்சார்பு இலட்சியத்தை அடையும் நோக்கிலும், தனியார் துறை மற்றும் பாதுகாப்பு ஆராய்ச்சி மற்றும் மேம்பாட்டு அமைப்புடன் இணைந்து பணிபுரிந்தும், 10 மீட்டர் குறுகிய கால பாலங்கள் மூன்றை இந்திய ராணுவம் தன்னுடன் இணைத்துக் கொண்டது.
லார்சன் & டூப்ரோ லிமிடெட்டின் தலகான் மையத்தில் 2020 டிசம்பர் 29 அன்று இப்பாலங்கள் ராணுவத்திடம் முறைப்படி ஒப்படைக்கப்பட்டன. இராணுவச் செயல்பாடுகளின் போது, படைகளுக்கு விரைவான போக்குவரத்து வசதியை இந்தப் பாலங்கள் அளிக்கும்.
உள்நாட்டிலேயே வடிவமைக்கப்பட்டுத் தயாரிக்கப்பட்ட இந்தப் பாலம், வெளிநாட்டு உபகரணங்களை நமது படைகள் சார்ந்திருப்பதைத் தவிர்ப்பதில் முக்கியமான ஒரு நடவடிக்கையாகும்.
அரசின் இந்த ‘மேக் இன் இந்தியா’ முன்னெடுப்பில் அனைத்துப் பங்குதாரர்களும் கடும் முயற்சிகளை மேற்கொண்டனர். இந்திய ராணுவத்தின் பாதுகாப்புத் தேவைகளை உள்நாட்டிலேயே பூர்த்தி செய்வதே இதன் முக்கிய நோக்கமாகும்.
நுகர்வோர் நலன், உணவு மற்றும் பொது விநியோகம் அமைச்சகம்
சிப்பம் கட்டப்பட்ட உணவு உற்பத்திப் பொருட்களுக்கான புதிய விதிகள்
ஜி. எஸ். ஆர். 629  படியான 2017 ஜூன் 23 ஆம் தேதியிட்ட சிப்பம்கட்டப்பட்ட பொருட்க்களின் சட்டப்படியான அளவையில் விதிகளில் மத்திய அரசு திருத்தம் கொண்டு வந்து விதி 6ன் படி கீழ் கண்ட புதிய பிரிவை கொண்டுவந்துள்ளது:
“6: சிப்பம் ஒன்று குறிப்பிட்ட காலத்திற்கு பிறகு மனித உபயோகத்திற்கு தகுதியற்றதாகத மாறிவிடும் பொருட்களை கொண்டிருந்தால், ‘ தேதி, மாதம், ஆண்டு முன்னதாக பயன்படுத்த வேண்டும்’ என்ற வாசகம் சிப்பத்தின் லேபிளில் பொறிக்கப்பட வேண்டும் :
இந்த விதிப் பிரிவில் உள்ள நிபந்தனைகள் வேறு சட்டங்களில் குறிப்பிடப்பட்டிருந்தால் இந்த வகையில் பொருந்தாது.”
பொருட்களின் நிகர அளவு உறுதியளிப்பு மற்றும் இதர தேவையான பிரகடனங்கள் சம்மந்தப்பட்ட இ-கோடு வசதி தொழில்துறையினருக்கு வழங்க உத்தேசிக்கப்பட்டுள்ளது பொருட்களைப் பொறுத்த வரை, அளவு மற்றும் பிரகடனங்கள் சரியாக உள்ளன என்பதை உறுதி செய்ய, இந்த நடவடிக்கை எடுக்கப்படுகிறது, இது, சட்டப்படி கட்டாயம் இல்லை, விருப்பப்படி செய்ய வேண்டியது.
மின்னணு வர்த்தக நிறுவனங்கள், சட்டப்படியான பிரகடனங்களை உறுதி செய்ய வேண்டும். இவற்றை டிஜிட்டல் மற்றும் மின்னணு வர்த்தகத்தில் பயன்படும், மின்னணு கட்டமைப்பில் பொதிந்து வெளியிட வேண்டும். அதாவது உற்பத்தியாளர்/சிப்பம் கட்டும் நிறுவனம்/இறக்குமதியாளர் பெயர் மற்றும் முகவரி, பொருளின் பெயர், நிகரஅளவு , எம்.ஆர்.பி. அடிப்படையில் சில்லறை விற்பனை விலை  மற்றும் நுகர்வோர் பாதுகாப்புக்கான விவரங்கள் அதில் இடம் பெற வேண்டும்.
2011 சட்டப்படியான அளவைகள், புதிய திருத்தி அமைக்கப்பட்ட விதிகளின் படி, சிப்பம் கட்டுவதற்க்கு முந்தைய நிலையில் பொருட்கள் மீது பொறிக்கப்படும் எண்களின் அளவு அதிகரிக்கப்பட்டுள்ளது. நுகர்வோர் பாதுகாப்பை அதிகரிப்பதற்காக இந்த சட்டத்திருத்தம் 2018 ஜனவரி முதல் தேதி முதல் அமலுக்க வரும்.
இந்த விதிகளை மீறும் தருணத்தில் அதற்கான தண்டனைகள் பற்றி 2009 சட்டப்படியான அளவைகள் சட்டத்தின் 36 வது பிரிவில் குறிப்பிடப்பட்டுள்ளது.
இந்த தகவலை மத்திய நுகர்வோர் நலன், உணவு, பொது விநியோகத்துறை இணை அமைச்சர் திரு. சி. ஆர். சௌத்ரி வெளியிட்டார்.
ஜல்சக்தி அமைச்சகம்
தமிழ்நாடு, கர்நாடகம் மற்றும் கேரளாவின் சில பகுதிகளில் கனமழைக்கு வாய்ப்பு
தெற்கு கர்நாடகா, கேரளா மற்றும் தமிழ்நாட்டின் சில பகுதிகளில் ஆங்காங்கே அதிகம் முதல் மிக அதிக மழைக்கு செப்டமர் 2 மற்றும் 3, 2020 ஆகிய தினங்களில் வாய்ப்புள்ளது.
காவிரி பேசினில் உள்ள நீர்த்தேக்கங்களில் அதிக நீர்வரத்து எதிர்பார்க்கப்படுகிறது. பெரும்பான்மையான நீர்த்தேக்கங்களில் ஏற்கனவே 90 சதவீதத்துக்கும் அதிகமான நீரிருப்பு உள்ளதால், அதிக மழையினால் அதிகளவில் நீர்வரத்து ஏற்படுகிறதா என்பதை தொடர்ந்து கண்காணிக்க வேண்டும்.
மேற்கண்ட அனைத்து மாநிலங்களிலும் அடுத்த 3-4 நாட்களுக்கு கடுமையான கண்காணிப்பு நடவடிக்கைகள் எடுக்கப்பட வேண்டும். விதிகளின் படியும், நிலையான செயல்பாட்டு முறையை பின்பற்றியும் இந்த நீர்த்தேக்கங்களில் இருந்து தண்ணீரை திறந்து விட வேண்டும்.
விபத்து எதுவும் ஏற்படாமல் இருப்பதை உறுதி செய்யவும், போக்குவரத்தை சீராக்கவும், இந்த ஆறுகள் மீது கட்டப்பட்டுள்ள சாலைகள், ரயில் தண்டவாளங்கள் மற்றும் பாலங்களில் பாதுகாப்பை பலப்படுத்தப்பட வேண்டும்.
தற்போதைய கொவிட்-19 நிலைமையை கருத்தில் கொண்டு, இந்த மாவட்டங்களில் அமைக்கப்பட்டுள்ள நிவாரண முகாம்களில் சிறப்பான நடவடிக்கைகளை மாவட்ட நிர்வாகங்கள் எடுக்க வேண்டும்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleasePage.aspx?PRID=1650355
(Visitor Counter : 97
சிறப்பு சேவைகள் மற்றும் கட்டுரைகள்
கடலில் இறால்வளத்தை பெருக்கும் வகையில் பச்சை வரி இறால் குஞ்சுகள் கடலில் விடப்பட்டன
மத்திய மீன்வளம், கால்நடை பராமரிப்பு மற்றும் பால்வள அமைச்சகத்தின் நிதியுதவியுடன், "தமிழ்நாட்டின் மன்னார் வளைகுடா மற்றும் பாக் ஜலசந்தி கடல் பகுதியில், பச்சை வரி இறால் குஞ்சுகளை, பொரிப்பகங்களில் வளர்த்து, கடலில் விடுதல்" என்ற திட்டத்தின் கீழ், 28.02.2023 , 2.8 மில்லியன் பச்சை வரி இறால் குஞ்சுகள், பாம்பன், மன்னார் வளைகுடா கடற்பகுதியில் கடலில் விடப்பட்டது. மண்டபம் மத்திய கடல் மீன்வள ஆராய்ச்சி நிலையத் தலைவர் டாக்டர் ஜி. தமிழ்மணி, மீன்வளம் மற்றும் மீனவர் நலத்துறை உதவி இயக்குநர் திரு. அப்துல் காதர் ஜெய்லானி முன்னிலையில் கடலில் விடப்பட்டன. திட்டம் துவங்கியதிலிருந்து , இதுவரை 50.04 மில்லியன் பச்சை வரி இறால் குஞ்சுகள் மன்னார் வளைகுடா மற்றும் பாக் ஜலசந்தி கடற்பகுதியில் விடப்பட்டுள்ளன. இந்நிகழ்ச்சியை, மண்டபம் மத்திய கடல் மீன்வள ஆராய்ச்சி நிலைய மூத்த விஞ்ஞானி, டாக்டர் பி. ஜான்சன் ஒருங்கிணைத்தார்.
AP/TV/ KRS
(Visitor Counter : 70
சுற்றுலா அமைச்சகம்
மத்திய சுற்றுலாத்துறை அமைச்சகம் 2023 ஜனவரி 26 முதல் 31-ம் தேதி வரை செங்கோட்டையின் புல்வெளிகளில் ஆறு நாள் மாபெரும் நிகழ்வான “பாரத் பர்வ்” நிகழ்ச்சியை நடத்த உள்ளது
சிறப்பம்சங்கள்:
மண்டல கலாச்சார மையங்கள் மற்றும் மாநிலங்கள் / யூனியன் பிரதேசங்களில் இருந்து கலாச்சாரக் குழுக்களின் கலாச்சார நிகழ்ச்சிகள், இந்தியா முழுவதுமுள்ள உணவு வகைகள், 65 கைவினைப்பொருட்கள் அரங்குகள் ஆகியவற்றின் இந்நிகழ்வின் ஒரு பகுதியாக இருக்கும்.
குடியரசு தின விழாவின் ஒரு பகுதியாக 2023 ஜனவரி 26 முதல் 31-ம் தேதி வரை டெல்லி செங்கோட்டைக்கு எதிரே உள்ள புல்வெளிகள் மற்றும் கியான் பாதையில் ஆறு நாள் மாபெரும் நிகழ்வான “பாரத் பர்வ்” நிகழ்ச்சியை மத்திய அரசு ஏற்பாடு செய்யவுள்ளது.
மத்திய சுற்றுலாத்துறை அமைச்சகம் சார்பில் நடைபெறும் இந்நிகழ்வில், குடியரசு தின அணிவகுப்பின் சிறந்த ஊர்தியின் அணிவகுப்பு, மண்டல கலாச்சார மையங்கள் மற்றும் மாநிலங்கள் / யூனியன் பிரதேசங்களின் கலாச்சார குழுக்களின் கலாச்சார நிகழ்ச்சிகள் நடைபெறும். இந்தியா முழுவதுமுள்ள உணவுப் பொருட்கள் மற்றும் 65 கைவினைப் பொருட்கள் அரங்குகள் அமைக்கப்படவுள்ளது. இந்த நிகழ்ச்சி, 2023 ஜனவரி 26-ம் தேதி மாலை 5:30 மணிக்குத் தொடங்கி, ஜனவரி 31-ம் தேதி வரை நடைபெறவுள்ளது.
இதற்கு முன்னதாக “பாரத் பர்வ்” நிகழ்வு, 2016 முதல் 2020 வரை செங்கோட்டைக்கு முன்னால் உள்ள புல்வெளிகள் மற்றும் கியான் பாதையில் நடைபெற்றது. .
அறிவியல் மற்றும் தொழில்நுட்பத்துறை
கடற்பாசியில் இருந்து ஹைட்ரோஜெல் மருந்து : உள்காயத்தை விரைவாக ஆற்றும்
கடற்பாசியிலிருந்து ஊசி மூலம் செலுத்தப்படும் ஹைட்ரோஜெல்லினால் உள்காயங்கள் மற்றும் சர்க்கரை நோய் விரைவாக குணமடையும் என்பது தற்போது கண்டுபிடிக்கப் பட்டுள்ளது.
இந்திய அரசின் அறிவியல் தொழில்நுட்பத் துறையின் கீழ் தன்னாட்சி நிறுவனமாக செயற்படும் மொஹாலியில் உள்ள நானோ அறிவியல் தொழில்நுட்பக் கழகத்தின் விஞ்ஞானிகள் இதனைக் கண்டுபிடித்துள்ளனர்.
கடற்பாசியில் காணப்படும் ஒரு வகையான புரதம் மற்றும் உண்பதற்கு ஏற்ற சிகப்பு கடற்பாசியில் காணப்படும் தண்ணீரில் கரையும் பாலிசாக்கரைடுகளிலிருந்து ஊசி மூலம் செலுத்தப்படும் ஹைட்ரோஜெல்லை விஞ்ஞானிகள் கண்டுபிடித்துள்ளனர்.
அனைத்து வயதினருக்கும் காயங்களைக் குணமாக்குவதில் இந்த ஹைட்ரோஜெல் மிகவும் பயனுள்ளதாக இருக்கும் என்று இந்த விஞ்ஞானிகள் குழு தெரிவித்துள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1673983
கப்பல் போக்குவரத்து அமைச்சகம்
துறைமுகங்கள், நீர்வழிப்பாதைகள் மற்றும் கடற்கரைகளுக்கான தேசிய தொழில்நுட்ப மையம் மற்றும் சென்னை ஐஐடி - கண்டுபிடிப்பு வளாகத்தை சென்னையில் திரு சர்பானந்த சோனாவால் திறந்துவைக்கிறார்
துறைமுகங்கள், நீர்வழிப்பாதைகள் மற்றும் கடலோரங்களுக்கான தேசிய தொழில்நுட்ப மையம் மற்றும் சென்னை ஐஐடி கண்டுபிடிப்பு வளாகத்தை மத்திய துறைமுகங்கள், கப்பல் போக்குவரத்து, நீர்வழிப்பாதைகள் மற்றும் ஆயுஷ் துறை அமைச்சர் திரு சர்பானந்த சோனாவால் 2023, ஏப்ரல் 24 அன்று சென்னையில் திறந்து வைப்பார்.
சாகர்மாலா திட்டத்தின் கீழ், இந்த மையம் சென்னை ஐஐடியில் ரூ. 77 கோடி செலவில் அமைக்கப்பட்டுள்ளது. அமைச்சகத்தின் தொழில்நுட்பப் பிரிவாக செயல்படும் இந்த நிறுவனம், துறைமுகங்கள் மற்றும் கப்பல் போக்குவரத்துத் துறை எதிர்கொள்ளும் பல்வேறு சவால்களுக்கான தீர்வுகளை வழங்க அதிநவீன தொழில்நுட்பங்கள் மற்றும் பயன்பாட்டுத் தயாரிப்புகளை உருவாக்குகிறது.
அனைத்துத் துறைகளிலும் துறைமுகம், கடலோர, நீர்வழிப்பாதைகள் துறைக்கான ஆராய்ச்சி மற்றும் ஆலோசனைத் தன்மையில் 2டி மற்றும் 3டி ஆய்வுகளை மேற்கொள்ள உலகத் தரத்திலான திறன்களை இந்நிறுவனம் கொண்டுள்ளது.
இந்தியாவில் உற்பத்தி மற்றும் தற்சார்பு இந்தியா முன்முயற்சிகளை மேற்குறிப்பிட்ட துறைகளில் இந்நிறுவனம் மேம்படுத்துகிறது.
பாதுகாப்பு அமைச்சகம்
பிரான்சுடன் பயிற்சியை முடித்தது ஐஎன்எஸ் தாபர்
பிரான்ஸ் பயணம் மேற்கொண்ட இந்திய கடற்படை கப்பல் ஐஎன்எஸ் தாபர், அந்நாட்டு போர்க்கப்பலுடன் கடல்சார் பயிற்சியை நிறைவு செய்தது.
இந்திய கடற்படையின் ஐஎன்எஸ் தாபர் போர்க்கப்பல் பிரான்ஸ் நாட்டின் பிரெஸ்ட் துறைமுகத்துக்கு சென்றது. அங்கு பிரான்ஸ் கடற்படை கப்பல் எப்என்எஸ் அக்யுட்டைன்-உடன் இணைந்து பிஸ்கே வளைகுடாவில் கடந்த 15, 16 ஆகிய தேதிகளில் கடல்சார் கூட்டு பயிற்சியை முடித்தது. பி்ரெஞ்சு போர்க்கப்பலில் உள்ள என்எச் 90 ரக ஹெலிகாப்டர், பிரெஞ்சு கடற்படையின் 4 ரபேல் போர் விமானங்கள் ஆகியவையும் இந்த பயிற்சியில் பங்கேற்றன.
நீர்மூழ்கி கப்பல்களை தாக்குவது, துப்பாக்கி சூடு, வான் பாதுகாப்பு உட்பட பலவிதமான பயிற்சிகளை இரு நாட்டு போர்க்கப்பல்களும் மேற்கொண்டன. கடல்சார் அச்சுறுத்தல்களை எதிர்கொள்வதில், இந்த பயிற்சி இருநாட்டு கடற்படைகளுக்கும் பயனுள்ளதாக இருந்தது.
சுகாதாரம் மற்றும் குடும்ப நலத்துறை அமைச்சகம்
மத்திய அரசு வழங்கிய 21.80 கோடி கொவிட் தடுப்பூசிகளில், மாநிலங்களிடம் 1.90 கோடி கையிருப்பு
கொவிட்-19 பெருந்தொற்றைக் கட்டுப்படுத்துவதில் இந்திய அரசின் ஐந்து அம்ச உத்திகளில் பரிசோதனை, தடம் அறிதல், சிகிச்சை, சரியான வழிகாட்டு நெறிமுறை ஆகியவற்றுடன் தடுப்பூசி, மிக முக்கியமான அங்கம் வகிக்கிறது. அந்த வகையில், இதுவரை, சுமார் 21.80 கோடி  கொவிட் தடுப்பூசி டோஸ்களை, மாநிலங்களுக்கும், யூனியன் பிரதேசங்களுக்கும், மத்திய அரசு இலவசமாக வழங்கியுள்ளது. இன்று காலை 8 மணி வரையிலான தரவுகளின் அடிப்படையில், மொத்தம் 19,90,31,577 டோஸ் தடுப்பூசி  பயன்படுத்தப்பட்டுள்ளன.
சுமார் 1.90 கோடி  கொவிட் தடுப்பூசி டோஸ்கள், மாநிலங்கள் மற்றும் யூனியன் பிரதேசங்களின் கையிருப்பில் உள்ளன.
அடுத்த மூன்று நாட்களில், மாநிலங்களுக்கும், யூனியன் பிரதேசங்களுக்கும் ஏறத்தாழ 40,650 தடுப்பூசி டோஸ்களை மத்திய அரசு கூடுதலாக வழங்கவுள்ளது.
ஒவ்வொரு மாதமும் மத்திய மருந்துகள் ஆய்வகம் அனுமதி அளித்த மொத்த தடுப்பூசிகளில் 50 சதவீதத்தை இந்திய அரசு கொள்முதல் செய்து, மாநில அரசுகளுக்கு இலவசமாக வழங்குவது குறிப்பிடத்தக்கது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1721016
(
குடியரசுத் துணைத் தலைவர் செயலகம்
உட்புற இடங்களில் காற்றோட்டம் மற்றும் சூரிய ஒளியை சிறந்த முறையில் அனுமதிக்கும் வகையில் கட்டிடக்கலையை மேம்படுத்த குடியரசு துணைத் தலைவர் அழைப்பு
உட்புற இடங்களில் சரியான காற்று சுழற்சி மற்றும் சூரிய ஒளியை உறுதி செய்ய வீடுகளின் திட்டமிடல் மற்றும் கட்டுமான அணுகுமுறையை மேம்படுத்த வேண்டும் என்று குடியரசு துணைத் தலைவர் திரு எம் வெங்கையா நாயுடு இன்று அழைப்பு விடுத்தார்.
நாம் சுவாசிக்கும் காற்றின் தரமும் நமது ஆரோக்கியம் மற்றும் நல்வாழ்வை தீர்மானிக்கிறது என்பதை கொவிட் பெருந்தொற்று சரியான நேரத்தில் நினைவூட்டியுள்ளது என்று அவர் கூறினார்.
காற்றில் வைரஸ்கள் மணிக்கணக்கில் இடைநிறுத்தப்பட்டிருப்பதால், சாதாரண சுவாசம் அல்லது பேசுவதன் மூலம் கூட அவை பரவும் என்ற ஆராய்ச்சி முடிவுகளை அவர் குறிப்பிட்டார். மோசமான காற்றோட்டத்துடன் கூடிய நெரிசலான இடங்கள் அதிக தொற்று அபாயத்தை ஏற்படுத்தும் என்று அவர் குறிப்பிட்டார்.
போதுமான காற்றோட்டம் மற்றும் இயற்கை ஒளியுடன் கூடிய இடங்களை உருவாக்க அவர் அழைப்பு விடுத்தார். மேலும், இந்த செய்தியை மக்களிடம் கொண்டு செல்ல மருத்துவ சமுதாயத்தை அவர் வலியுறுத்தினார்.
நுரையீரலியல்  குறித்த இரண்டாவது வருடாந்திர சர்வதேச மாநாடான பிராங்கஸ் 2021-ஐ காணொலி மூலம் குடியரசு துணைத் தலைவர் மாளிகையில் இருந்து தொடங்கிவைத்த திரு நாயுடு, பெருந்தொற்றுக்குப் பிறகு சுவாச ஆரோக்கியத்தின் முக்கியத்துவத்தைப் பற்றி மக்கள் அதிகம் அறிந்திருப்பதைக் கவனித்தார்.
புகையிலை பயன்பாட்டால் ஏற்படும் நுரையீரல் மற்றும் தொண்டை புற்றுநோய் குறித்து அரசு மற்றும் குடிமை சமூகம் ஆகிய இரு தரப்பிலும் அதிகளவில் மக்கள் தொடர்பு இருக்க வேண்டும் என்று அவர் குறிப்பிட்டார்.
பெருநகரங்களில் குறிப்பாக குளிர்கால மாதங்களில் வெளிப்புறக் காற்றின் தரம் மோசமடைந்து வருவது குறித்து திரு நாயுடு கவலை தெரிவித்தார். பருவநிலை மாற்றம் மற்றும் வாகன மாசுபாடு ஆகியவை இதன் முக்கிய காரணிகளாக இருப்பதை சுட்டிக்காட்டிய அவர், வளர்ச்சியை நோக்கிய நமது அணுகுமுறையை நிலைத்தன்மை நிலைப்பாட்டில் இருந்து தீவிரமாக மறுபரிசீலனை செய்ய வேண்டியதன் அவசியத்தை வலியுறுத்தினார். ஒருவரின் வாழ்க்கை முறையை மதிப்பீடு செய்து, அவரது கார்பன் தடயத்தை முடிந்தவரை குறைக்க முயற்சிக்கவும் அவர் மக்களை கேட்டுக்கொண்டார்.
கிராமப்புறங்களில் நல்ல சுகாதார வசதிகளை அமைக்க வேண்டியதன் அவசியத்தையும் அவர் வலியுறுத்தினார். "உலகத் தரம் வாய்ந்த தொலைமருத்துவ வசதிகளை நமது கிராமங்களுக்கு வழங்க, தகவல் தொழில்நுட்பம் மற்றும் தொலைத்தொடர்பு துறையில் இந்தியாவின் வலிமையை முழுமையாகப் பயன்படுத்த வேண்டும்" என்று அவர் கூறினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1775544
குடியரசுத் துணைத் தலைவர் செயலகம்
மீலாது நபியை முன்னிட்டு குடியரசுத் துணைத்தலைவர் நாட்டு மக்களுக்கு வாழ்த்து
மீலாது நபியை முன்னிட்டு குடியரசுத் துணைத் தலைவர் திரு. எம். வெங்கையா நாயுடு நாட்டு மக்களுக்கு வாழ்த்து தெரிவித்துள்ளார்.
அவர் தனது வாழ்த்து செய்தியில் கூறியிருப்பதாவது,
“முகமது நபியின் பிறந்த தினத்தை கொண்டாடும் மீலாது நபி திருநாளில் நாட்டு மக்கள் அனைவருக்கும் எனது அன்பான வாழ்த்துக்கள்.
இரக்கம், சகிப்புத்தன்மை, சர்வதேச சகோதரத்துவம் ஆகிய சரியான பாதைகளை மனித குலத்துக்கு காட்டியவர் முகமது நபி அவர்கள்.
நியாயம், மனிதநேயம் கொண்ட இணக்கமான சமூகத்தை உருவாக்க அவரின் நிலைத்த போதனைகள் நமக்கு தொடர்ந்து வழிகாட்டட்டும்.”
பிரதமர் அலுவலகம்
தேசிய மாணவர் படை ஊர்வலத்தில் பிரதமர் உரை
பிரதமர் திரு.நரேந்திர மோடி இன்று புதுதில்லியில் நடைபெற்ற தேசிய மாணவர் படை ஊர்வலத்தில் உரையாற்றினார்.
எப்போது தேசிய மாணவர் படை மாணவர்களுடன் தான் இருக்கும்போது, கடந்த கால நிகழ்வுகளில் தான் நிறைந்து போவதாகக் கூறினார்
கடந்த ஓராண்டில், தூய்மை பாரத இயக்கம், டிஜிட்டல் பரிவர்த்தனைகள் போன்ற பல்வேறு முக்கிய முயற்சிகளுடன் தேசிய மாணவர் படை வீரர்கள் பங்கேற்றுள்ளதற்காக அவர் தனது மகிழ்ச்சியைத் தெரிவித்தார். கேரளா வெள்ளத்தின்போது, மீட்பு மற்றும் நிவாரண பணிகளில் அவர்களது பங்கு மிகவும் பாராட்டுக்குரியது என்றார்.
இன்று, உலகம் முழுவதும் இந்தியாவை ஒளிரும் நட்சத்திரமாக உற்று நோக்குகிறது என பிரதமர் தெரிவித்தார். இந்தியா வெறும் திறன்களை மட்டும் பெறவில்லை, அத்திறன்களை நிறைவேற்றியும் வருகிறது என்ற கருத்து தற்போது உள்ளது என்றார் அவர்.
பொருளாதாரம் அல்லது பாதுகாப்பு, எதுவாக இருப்பினும், இந்தியாவின் திறன்கள் விரிவடைந்துள்ளன என்றார் அவர். மேலும், இந்தியா அமைதிக்கான ஆதரவாளராக இருந்தாலும், நாட்டின் பாதுகாப்பிற்காக எந்தவித நடவடிக்கையும் மேற்கொள்ள இந்தியா தயங்காது என்றார் அவர். கடந்த நான்கரை ஆண்டுகளில் பாதுகாப்பிற்காக பல முக்கியமான முடிவுகள் எடுக்கப்பட்டுள்ளது என்று அவர் கூறினார். அணுசக்தி முனையத்தை உருவாக்கிய வெகு சில நாடுகளில் தற்போது இந்தியாவும் உள்ளது என்று அவர் கூறினார். தேசம் பாதுகாப்புடன் இருந்தால்தான், இளைஞர்கள் தங்களது கனவுகளை நனவாக்க முடியும் என்று அவர் தெரிவித்தார்.‘
அவர் மாணவர்களின் கடுமையான உழைப்பினை பாராட்டினார். அவர்களில் பலர் கிராமங்கள் மற்றும் சிறு நகரங்களைச் சேர்ந்தவர்கள் ஆவர். அவர், தேசிய மாணவர் படையை சேர்ந்த பல வீரர்கள் நாட்டை பெருமையடைய செய்துள்ளனர் என்றார். இது தொடர்பாக, புகழ்பெற்ற விளையாட்டு வீராங்கனை ஹிமா தாஸ் பற்றி அவர் குறிப்பிட்டார். கடின உழைப்பு மற்றும் திறமை ஆகியவையே வெற்றியை தீர்மானிப்பவைகளாகும் என்றார் அவர். மிக முக்கிய பிரமுகர்  என்ற கலாச்சாரத்தை மாற்றி இ.பி.ஐ. – “ஒவ்வொரு நபரும் முக்கியமானவர்” என்பதை இடம் பெறச் செய்வதற்காக அரசு முயன்று வருகிறது என்றார். மாணவர்கள் அனைத்து விதமான தீமைகளையும் தவிர்த்து, சுய மற்றும் நாட்டின் நன்மைக்காக உழைத்திட வேண்டும் என்றும் அவர் வலியுறுத்தினார். பெண்களுக்கு வாய்ப்புகள் வழங்கிடவும், பணியிடங்களில் அவர்களது எண்ணிக்கையை உயர்த்திடவும் பல்வேறு நடவடிக்கைகள் மேற்கொள்ளப்பட்டு வருவதாக அவர் தெரிவித்தார். முதல்முறையாக இந்திய விமானப் படையில் பெண்கள், போர் விமானிகளாக உருவாகியுள்ளனர் என்றார் அவர்.
புதிய இந்தியாவில் ஊழல் ஒரு பகுதியாக இருக்காது என பிரதமர் உறுதிபடக் கூறினார். ஊழலில் ஈடுபடுபவர்களை விட்டுவிட மாட்டோம் என்றார் அவர். அரசின் நலத் திட்டங்கள் குறித்து அதிகளவிலான விழிப்புணர்வை ஏற்படுத்திட வேண்டும் என வீரர்களை வலியுறுத்தினார். எதிர்வரவுள்ள தேர்தல்களின்போது அதிகளவில் வாக்களிக்க இளைஞர்களை அவர்கள் ஊக்குவிக்க வேண்டும் எனவும் வலியுறுத்தினார்.
சமீபகாலத்தில் தில்லி நகரத்தில் ஏற்படுத்தப்பட்டுள்ள, இந்தியாவின் பாரம்பரியம் மற்றும் பெருந்தலைவர்களுடன் தொடர்புடைய பல்வேறு புதிய இடங்களுக்கு மாணவர்கள் சென்றிருக்க இயலும் என்றார் அவர். இது தொடர்பாக, செங்கோட்டையில் உள்ள கிராந்தி மந்திர் மற்றும் அலிப்பூர் சாலையில் உள்ள டாக்டர்.பீம்ராவ் அம்பேத்காரின் மஹாபரிநிர்வான ஸ்தல் ஆகியவற்றைக் குறிப்பிட்டர். இந்த இடங்களுக்குச் செல்லும் ஒருவர், மக்களுக்காக உழைப்பதற்கான புதிய சக்தியை நிரம்பப் பெறுவார் என்றார் அவர்.